Document ID: /fineweb-2-swissfilter-quality_10-filterrobots/filtered/05604.jsonl.gz/85

FRI, 04 AUG 2000 14:09:46 GMT
Banjaluka, 4. avgust 2000. (AIM)
Nedavno je Srpska demokratska stranka obilježila 10.godina svog postojanja. Da li se SDS transformisala u modernu političku partiju sa kojom se mora ozbiljno računati?
-U proteklih deset godina SDS se, zaista od jednog svenarodnog pokreta preobrazio u političku partiju demokratske i umjerene, nacionalne orjentacije. Prošli smo kroz različite faze unutrašnjeg profilisanja,imajući jedno vrijeme apsolutnu vlast, gubeći vlast i djelujući kao opozicija. Najbolji indikator naše realne političke snage su izbori - to pokazuju i prošli, opšti, nakon kojih smo postali najjača parlamentarna stranka, a i nedavno završeni loklani, nakon kojih smo učvrstili vlast u 42 opštine. Dakle, da obrnem Vaše pitanje - mi smo oni koji na nekog računaju ili ne računaju.
Kakvi su kontakti SDS i međunarodne zajednice? Da li međunarodna zajednica ima neke posebne zahtijeve prema SDS-u?
-Korektni. Političke partije u RS, i mi, realno sagledavamo prisustvo međunarodnog faktora na ovim prostorima i nastojimo da uskladimo njihove i naše interese.
Da li je istina da se tajno sastajete sa predstavnicima američke ambasade?
-SDS nije tajna organizacija, niti je to ambasada SAD, pa nemamo ni jedan razlog za tajne sastanke. Stvar je dogovora da li ćemo i šta ćemo saopštiti polije naših razgovora.
Da li će SDS mijenjati svog staraog kolaicionog partnera Srpsku radikalnu stranku (SRS) za nekog novog? Možda, Partiju demokratskog progresa(PDP), Mladena Ivanića?
-Kao što smo javnosti saopštili mi na izbore izlazimo potpuno samostalno. Nije, međutim, isključeno da će naše kandidate podržati i neke druge stranke i istaknuti pojedinci.
Šta je stvarni uzrok vašeg razdora? Kako komentarišete svakodnevne napade predstavnika SRS-a, pogotovo generalnog sekretara Ognjena Tadića na Vas i politiku koju u poslednje vrijeme vodi SDS?
-Nikada tu nije bila "okovana" koalicija ili koalicija koja se održava na silu, kakav je primijer kolaicija "Sloga". Imali smo određene strateške interese zbog kojih smo bili u koaliciji. Uvijek ćemo poštovati pravo na kritiku svake političke stranke, pa i dojučerašnjeg koalicionog partnera, SRS. Ne odobravamo da se to vodi u stilu personalnog obračuna, čemu je, kako ste primijetili, sklon gospodin Tadić, jer u našoj stranci politiku ne kreira jedan čovjek, nego rukovodni organi stranke i to kroz demokratsku proceduru i u harmoničnoj atmosferi. Prema tome, napadi SRS-a na SDS i na jedan broj naših rukovodnih ljudi više govore o radikalima nego o nama.
Postali ste poznati po stalnim i oštrim kritikama Vlade i premijera Milorada Dodika. Da li je to personalni sukob ili zaista mislite da su premijer i Vlada toliko loši?
-Svakog dana, u svakom pogledu ima sve manje pozitivnih stvari u radu Vlade Milorada Dodika. Naravno, poslednja "pozitivna stvar" koja se desila nedavno jeste očekivana odluka da se Vlada vrati u Skupštinu i izloži provjeri povjerenja. Mi i dalje smatramo da ova Vlada nema potrebnu skupštinsku većinu i da je treba zamijeniti tehničkom Vladom, do narednih, novembarskih izbora.
Tvrdite da Vlada izvršava samo zahtjeve međunarodne zajednice.Šta bi SDS učinio da je u Vladi RS?
-Po tome pitanju nema transparentnosti u radu Vlade, niti mnogo dokaza da Vlada istrajava na nekim stavovima za koje procjenjujemo da su bitni za očuvanje interesa Rs. Drugi dio vašeg pitanja je hipotetičan - u stilu šta bi bilo, kad bi bilo.
Čiji je čovjek Spasoje Tuševljak? Zašto ga je SDS predložio? Da li se Tuševljak konsultuje sa vama?
-Rekao bih - svoj prije svega. Mi smo ga, pored naših nedvosmisleno stranačih kandidata, predložili kao straučnjaka koji se deklariše da nije član nijedne stranke. Time smo pokazali da ni u izuzetno važnim kadrovskim pitanjima ne robujemo klasičnom klišeu predlaganja samo svojih članova. A Vi primijećijete da se gospodin Tuševljak, kao ozbiljan čovjek, konsultuje sa svim političkim faktorima, ne samo u RS, nego i u Federaciji BiH, kao i sa predstavncima međunarodne zajednice. Takođe, treba da znate, da ni gospodin Tuševljak, niti jedan od srpskih kadrova u Savjetu ministara BiH, nema "cartc blache" SDS-a.
Kako ocjenjujete njegove poteze u funkciji predsjedavajućeg Savjeta ministara BiH?
-On do sada radi veoma dobro. Ali, veliki izazovi mu tek predstoje.
Da li će suđenje Momčilu Krajišniku izvesti na optuženičku klupu SDS, s obzirom da je ona bila vladajuća partija u vrijeme rata u BiH?
-SDS jeste bila vladajuća partija u toku rata u BiH. Bile su vladajuća i SDA i HDZ. I svi su oni bili ubijeđeni da su svojom politikom i svojim konkretnim ponašanjem na terenu štitili interese svog naroda. Recimo, za SDS je na prvim demokratskim izborima u BiH glasalo 92 posto srpskog naroda. Nijedna druga stranka nije imala takav kredibilitet u našem narodu. Ja tada nisam bio u SDS-u. Ne bez razloga, predložio sam, na Skupštini naše stranke, povodom desetogodišnjice osnivanja, da se na nivou dva parlamenta - RS i Federacije BiH, formira Komisija za istinu i primirje, čiji bi zadatak bio da se energija naših dosadašnjih sukoba, naših frustracija i naših istorijskih dilema pozitivno usmjeri ka sagledavanju pune istine o tome šta se dešavalo na ovim prostorima prije i tokom rata, ali i ka građenju novih, zdravih osnova za miran i prosperitetan život budućnosti i to za sva tri naroda u BiH.
Da li imate kontakte sa Krajišnikom? Ima li Krajišnik i sada neku ulogu i uticaj u SDS-u?
-Advokati i ostali pravni i politički eksperti imaju redovne kontakte i štampa povremeno o tome piše. Što se tiče uloge gospodina Krajišnika u SDS-u, ona je u Predsjedništvu bila definisana kao uloga ostalih devet potpredsjednika, Statutom Stranke.
Kako se finansira odbrana Krajišnika?
-Stranka ne posjeduje novac za te namjene, a ni Vlada RS nema po tom pitanju definisanu obavezu. Najveći dio posla, koliko su mi kazali, advokati su do sad radili volonterski, ali sam siguran da prijatelji pomažu porodici koliko mogu.
Predsjednik Vlade RS Milorad Dodik najavio je tužbu zbog zlatnika i srebrnjka, namijenjenih ‘prvom srpskom porodilištu Bijeli anđeo’, koje ste, navodno,sklonili u trezor. Da li se plašite da bi zaista mogli krivično odgovarati?
- Ništa nije skrivano, niti će biti skrivano od očiju javnosti, kako bi se sada napravila nova afera, jer to, očito, nekome treba. Sve što je urađeno ima osvoj oslonac u pravnom i finansijskom, a u toku su sudske procedure vezane za pojedine dužnike. Strah imaju ljudi koji ne rade kako treba.
Kako Vam se dopada nadimak, koji ste od novinara dobili na poslednjem zadnjem skupštinkom zasijedanju - "skupštinski haker"?
- To je jedan iz kolekcije nadimaka. Imam ih ja, ima ih i gospodin Dodik, imaju ih mnogi. Skromno mogu primijetiti da se ni jedan od nadimaka koji su mi prikačeni nije održao. Dakle, ili nisam čovjek za nadimak, ili svi koji su mi ih davali nisu umjeli da nađu pravi.
Olga Lola Stanić (AIM)